Boukontrakteur breek stilte na Alberton-ineenstorting | Maroela Media
Nooddienswerkers by die toneel. Foto: Glenvista 5 RA
"Ons het met die families van die oorledenes ontmoet en sal help met bydraes vir die begrafnisse," het Sean Romburgh, eienaar van Romicon, in 'n SMS aan Sapa gesê.
"Ons het ook traumaberading gereël vir familielede en personeel."
Die Ekurhuleni-munisipaliteit het Dinsdag gesê daar is nie planne ingedien vir die aanbouings aan die huis in die Meyersdal Eco-landgoed nie.
"Daar is nie planne by die Ekurhuleni-munisipaliteit ingedien nie, en die aanbouings was dus onwettig," het Themba Gadebe, woordvoerder van die munisipaliteit, gesê.
"Enige bouer wat 'n struktuur wil oprig, moet eers planne vir goedkeuring indien, soos wat deur die wet vereis word."
Sewe konstruksiewerkers is Maandag dood nadat 'n gedeelte van die huis ineengestort het.
Net geweet daar is weer iets onwettigs aan die gang so MNR ek sal so dink jy moet betaal vir die mense se begrafnisse jy moes mos kennis dra dat daar planne moes wees weereens probeer skelm wees vir geld geld geld!
Planne of nie planne nie, hoe erg kan n huis se bouery verkeerd wees. Ek dink die aardbewing het n invloed hierop gehad, maar ja, by regulasies moet mens maar hou om jouself te beveilig.
Ek stem Elfie………………………maar is dit nog logies as gebou word moet daar planne wees nie ek verstaan wat jy se Gert want n ongeluk gebeur so gou maar mens kan mos nie net bou en dan agterna die planne kry nie, ek weet met ons lapa n paar jaar terug moes ons eers toestemming kry van ons bure omdat ons lapa n bietjie oor die buurman se erf was maar baie ver van sy huis…………….en toe is daar eers planne opgetrek en toe gebou maar alles verander oor die jare…………….
Is die Bouer 'n goedgekeurde bouer, seker nie, want dan sou die struktuur nie ingeval het en hy nie gebou het sonder planne…… Die persoon het nou groot waardeskuld en ek twyfel of hy dit in sy lewe sal kan terugbetaal.
Daar moes nie begrafniskostes gewees het nie! Dit moes nooit gebeur het nie, maar geld is mos deesdae god.